Waldo Krugell | News | NWU | North-West University
Sy onderrigervaring sluit twee jaar by die Universiteit van Suid-Afrika en 12 jaar by die Noordwes-Universiteit in. Die kursusse wat hy al gegee het sluit Fiskale en Monetêre Beleid, Ontwikkelingsekonomie, Ekonomiese Analise en Navorsingsmetodologie in. In 2004 en 2007 is hy deur die Universiteit vir sy voortreflike onderrig vereer.
Waldo se navorsingsbelangstellings fokus op ontwikkelingkwessies en die uitsette kan in twee breë kategorieë verdeel word: Geografiese Ekonomie en Toerisme-ekonomie. In totaal is hy die outeur en mede-outeur van 43 kongresreferate, vier werksdokumente, 24 vaktydskrifartikels en agt hoofstukke in eweknie-geëvalueerde boeke en vier hoofstukke in 'n handboek. In November 2009 het hy die Nasionale Navorsingstigting se Y2-gradering as 'n jong navorser ontvang.
As programleier in Ekonomie is hy deel van die bestuurspan van die Skool vir Ekonomie en 'n lid van die raad van die Fakulteit. Waldo dien in die raad van die Ekonomiesegeskiedenisvereniging van Suider-Afrika en die Raad vir Ekonomiese Navorsing Suider-Afrika.
Waldo se navorsing word op twee breë rigtings gefokus: Die ligging van ekonomiese aktiwiteite, veral die groei van stede en dorpe in Suid-Afrika en Toerisme-ekonomie.
Die navorsing in geografiese ekonomie en ruimtelike ekonomiese groei volg uit sy PhD-proefskrif. Waldo het op empiriese toetse van geografiese ekonomie en die bepalers van ruimtelike ekonomiese groei gefokus. In 2009 het hy begin om met firmavlakdata te werk met die fokus op die kwessies van ligging en agglomerasie.
Sy werk in Toerisme-ekonomie vind plaas op die navorsingarea: Toerismenavorsing in Ekonomiese Omgewing en Samelewing (TREES). Die werk bestaan uit die ontleding van die uitgaweprofiel van toeriste en onlangs ook die ekonomie van volhoubare of groen toerisme.
Naas sy eie navorsing het Waldo ook die studieleiding van nagraadse studente op hom geneem. Sedert 2004 het dertien meestergraadstudente hulle verhandeling onder sy leiding voltooi en was hy 'n medestudieleier vir drie ander studente. Sedert 2002 tree hy as 'n eksaminator vir 'n aantal van die meestersgraadverhandelings en PhD-proefskrifte op.
Waldo is ook 'n keurder vir die Suid-Afrikaanse Tydskrif vir Ekonomiese en Bestuurswetenskappe en die Southern African Business Review. Daarbenewens het hy artikels vir publikasie in Suid-Afrikaanse Tydskrif vir Ekonomie, Studies in Ekonomie en Ekonometrie, Acta Commercii, Tydskrif vir Geesteswetenskappe, Koers, Development Southern Africa en Papers in Regional Science gekeur.